CELEX: 62018TN0757
Language: da
Date: 2018-12-31 00:00:00
Title: Sag T-757/18: Sag anlagt den 31. december 2018 — Koinopraxia Touristiki Loutrakiou mod Kommissionen

25.2.2019   
            
            
               DA
            
            
               Den Europæiske Unions Tidende
            
            
               C 72/38
            
         
      Sag anlagt den 31. december 2018 — Koinopraxia Touristiki Loutrakiou mod Kommissionen
      (Sag T-757/18)
      (2019/C 72/49)
      Processprog: engelsk
      
         Parter
      
      
         Sagsøger: Koinopraxia Touristiki Loutrakiou AE OTA — Loutraki AE — Klab Otel Loutraki Kazino Touristikes kai Xenodocheiakes Epicheiriseis AE (Loutraki, Grækenland) (ved advokat S. Pappas)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens anfægtede afgørelse af 9. august 2018 om foranstaltninger til visse græske kasinoer SA.28973 — C 16/2010 (ex NN 22/2010, ex CP 318/2009) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender til støtte for, at den anfægtede afgørelse tilsidesatte selskabets processuelle rettigheder og derfor skal annulleres.
      
                  1.
               
               
                  Første anbringende om, at den del af den anfægtede afgørelse, hvor Kommissionen undersøgte, hvorvidt den angivelige statsstøtteforanstaltning gav en »tillokkelsesfordel«, skal karakteriseres som en beslutning om ikke at gøre indsigelser, som blev vedtaget efter den foreløbige undersøgelsesprocedure. Sagsøgeren har derfor gjort gældende, at Kommissionen burde have indledt den formelle undersøgelsesprocedure, idet der var alvorlig tvivl om, hvorvidt der forelå en tillokkelsesfordel, som var finansieret gennem statsmidler.
               
            
                  2.
               
               
                  Andet anbringende om, at Kommissionen under alle omstændigheder var forpligtet til at genoptage den formelle undersøgelsesprocedure i kraft af dommen i sag T-425/11. Sagsøgeren har således gjort gældende, at Kommissionen i princippet var forpligtet til at opfordre de berørte parter til at fremsætte deres bemærkninger, inden den anfægtede afgørelse blev vedtaget.